**Styremøte i Sleneset Båtforenings lokale, 27.jan. 2022, kl. 17.00**

Til stede: Helge Oddøy, Dan Kristian Larssen, Agnar Olsen og Steinar Joakimsen.

Thore Thorolvsen og Irene Selsøyvoll hadde meldt avbud, og i deres sted møtte varamedlemmene Willy Hansen og Terje Løkken.

Leder Helge Oddøy ønsket velkommen og fikk innkalling og saksliste godkjent.

**Referat:** 1. Nye veilys er installert på moloen og fram til klubbhuset.

 2. Kailyset på klubbhuset er ødelagt og nytt kjøpt og montert.

**Sak 1/22 Saker som legges fram på førstkommende årsmøte:**

1. Årsmøtet avholdes på Fjærkroa lørdag 12.februar 2022, kl. 19.00.
2. Endringer av leieinntektene. Enstemmig vedtak:

Månedsleie for båter over 35 fot endres fra kr.500,- til kr. 800,-. De øvrige leieinntektene beholdes som i dag.

1. De foreslås ingen vedtektsendringer.
2. Budsjett.

Vedlagte budsjett ble enstemmig vedtatt.

 **E)** Handlingsplan for 2022. Følgende handlingsplan ble enstemmig vedtatt:

1.**Gjennomføring av vårsleppe 3. tom. 5.juni.**

 **2.Gjennomføring av søndagskafeer.**

 **3.Flytting av fortøyning**

**4.Diverse vedlikehold: (Male østveggen, male vinduer og dører på vestveggen, fjerne groe på pontonger, fjerne groe samt lime løs pappshingel på klubbhustaket.)**

**5.Reparasjon av kaifront.**

**6. Rundvask av klubbhuset.**

**7. Sette opp lyskaster.**

**Sak /22 Søknad fra Sleneset Lyslag om tilskudd.**

Vedtak: Sleneset Båtforening gir tilskudd på kr. 10.000,- til lyslaget.

 Steinar Joakimsen, møtereferent